**Ministru kabineta rīkojuma projekta**

1. **„Par Padomes Lēmumā 2007/845/TI (2007. gada 6. decembris) attiecībā uz sadarbību starp dalībvalstu līdzekļu atguves dienestiem noziedzīgi iegūtu līdzekļu vai citu īpašumu meklēšanas un identificēšanas jomā**
2. **paredzētā līdzekļu atguves dienesta noteikšanu” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Padomes Lēmuma 2007/845/TI (2007. gada 6. decembris) attiecībā uz sadarbību starp dalībvalstu līdzekļu atguves dienestiem noziedzīgi iegūtu līdzekļu vai citu īpašumu meklēšanas un identificēšanas jomā (turpmāk – Lēmums 2007/845/TI) 1.panta 1.punkts.  Ar Ministru kabineta 06.04.2016. rīkojumu Nr. 248 „Par Valsts policijas attīstības koncepciju” apstiprinātās Valsts policijas attīstības koncepcijas 2.3.sadaļa „Specifisko noziedzības apkarošanas darba virzienu attīstība - noziedzīgi iegūtu līdzekļu atguves attīstīšana”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lēmuma 2007/845/TI 1.panta 1.punkts paredz, ka katrā dalībvalstī izveido vai norīko valsts līdzekļu atguves dienestu nolūkā atvieglināt tādu noziedzīgi iegūtu līdzekļu un citu ar noziegumu saistītu īpašumu meklēšanu un identificēšanu, kuri varētu kļūt par kompetentas tiesu iestādes izdota rīkojuma objektu iesaldēšanai, aresta uzlikšanai vai konfiskācijai kriminālprocesa vai, cik iespējams saskaņā ar attiecīgās dalībvalsts tiesību aktiem, civilprocesa laikā.  Lēmuma 2007/845/TI 1.panta 3.punkts nosaka, ka katra dalībvalsts norāda iestādes, kas ir valsts līdzekļu atguves dienesti šā panta nozīmē. Tās rakstiski dara zināmu šo informāciju un jebkuras turpmākas izmaiņas Padomes Ģenerālsekretariātam.  Ar Latvijas Republikas pastāvīgās pārstāvniecības Eiropas Savienībā 2009.gada 20.februārā paziņojumu Nr.2.3.6-712 Padomes Ģenerālsekretariātam paziņots, ka līdzekļu atguves dienesta funkcijas ir noteiktas Valsts policijas Galvenās kriminālpolicijas pārvaldes Ekonomikas policijas pārvaldei.  Valsts policijas Galvenās kriminālpolicijas pārvaldes Ekonomisko noziegumu apkarošanas pārvalde minētās funkcijas pildīja līdz 2016.gada 30.decembrim.  Ņemot vērā ar Ministru kabineta 06.04.2016. rīkojumu Nr. 248 „Par Valsts policijas attīstības koncepciju” apstiprinātās Valsts policijas attīstības koncepcijas 2.3.sadaļā „Specifisko noziedzības apkarošanas darba virzienu attīstība - noziedzīgi iegūtu līdzekļu atguves attīstīšana” paredzēto par nepieciešamību stiprināt noziedzīgi iegūtu līdzekļu atguves dienestu, ar 2016.gada 31.decembri Valsts policijas Galvenās kriminālpolicijas pārvaldes Kriminālizlūkošanas vadības pārvaldē izveidota 2.nodaļa (Noziedzīgi iegūtu līdzekļu atguves un informācijas analīzes nodaļa), kas turpmāk īstenos arī Lēmuma 2007/845/TI 1.pantā noteiktās funkcijas.  Savukārt, lai iespējamu turpmāku Valsts policijas iekšēju strukturālu izmaiņu gadījumā nebūtu jāmaina normatīvais akts, ar Ministru Kabineta rīkojumu par Lēmuma 2007/845/TI 1.pantā paredzēto līdzekļu atguves dienestu nepieciešams noteikt Valsts policiju nevis atsevišķu tās struktūrvienību. |
| 3. | Projekta izstrādē iesaistītās institūcijas | Iekšlietu ministrija un Valsts policija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecināms uz Valsts policiju. |
| 2. | Tiesiskā regulējuma ietekme uz tautsaimniecību un administratīvo slogu | Projekts nemaina administratīvo slogu, proti, sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar, jo netiek ieviestas jaunas administratīvās procedūras. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | | Ņemot vērā Valsts policijas iekšējās strukturālās reformas, tiek precizēts Lēmuma 2007/845/TI 1.panta 1.punktā noteiktais līdzekļu atguves dienests. | | |
| 2. | Citas starptautiskās saistības | | Projekts šo jomu neskar | | |
| 3. | Cita informācija | | Nav | | |
| **1.tabula Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | Direktīva 2013/40/ES | | | |
| A | | B | | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Lēmuma 2007/845/TI 1.panta 1.punkts | | Projekta 1.punkts | | Ieviests pilnībā.  Tiek precizēta Lēmuma 2007/845/TI 1.panta 1.punktā paredzētā kompetentā institūcija, aizstājot atsevišķu Valsts policijas struktūrvienību ar Valsts policiju kopumā. | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | Projekts šo jomu neskar | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar | | | |
| Cita informācija | | Nav. | | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | |
| Projekts šo jomu neskar | | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts policija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

*Anotācijas III, IV un VI sadaļa – projekts šīs jomas neskar.*

Iesniedzējs: Iekšlietu ministrs R.Kozlovskis

Vizē: valsts sekretāre I.Pētersone - Godmane

12.01.2017. 12:09

874

D.Vēbers

67075242, [dainis.vebers@vp.gov.lv](mailto:dainis.vebers@vp.gov.lv)